GiliGold/VAD_KnessetCorpus huggingface dataset:
משה גפני: לא, אן-בלוק.
משה גפני: על כל פנים, מה עושים כדי לקצר לפחות את הדרך הזאת?
משה גפני: לקיים ישיבה?
משה גפני: מה אתה מציע לנו?
משה גפני: אל תעביר ביקורת לא על מנהל רשות המסים ולא על שר האוצר כי לא זה מה שאני מבקש.
משה גפני: אני שואל טכנית איך אפשר לעשות איזושהי פרוצדורה שתקצר את התהליך הזה.
משה גפני: אני מעריך שכשזה מגיע למנהל רשות המסים ולשר האוצר, לאחר שנבדק על ידכם, הם לא בודקים את זה אלא הם צריכים לחתום.
משה גפני: זה הליך טכני אלא אם כן אתה מעיר להם הערה ואתה אומר להם שיש כאן עמותה שטכנית אתה אישרת אותה, אבל שהם יחליטו.
משה גפני: זה קורה לעתים די נדירות מכיוון שעד שזה עובר גם ברשם העמותות ובוודאי אצלכם, הכול נבדק.
משה גפני: איך מקצרים את ההליך הטכני?
משה גפני: היום אני עומד בחזית.
משה גפני: זאת אומרת, הוועדה עומדת בחזית מכיוון שאנשים אלינו יכולים להגיע ולשר האוצר קצת יותר קשה להגיע.
משה גפני: הם בטוחים שאני מעכב את זה.
זהבה גלאון: בטוח לא היית מעכב את זה.
זהבה גלאון: הכול אלה מוסדות דת.
זהבה גלאון: אין סיכוי שהיית מעכב את זה.
ציון פיניאן: לא הכול.
זהבה גלאון: הרוב.
משה גפני: יש כאלה שלא הייתי מאשר.
משה גפני: לא נכנסתי לזה אף פעם ואני לא מתכוון להיכנס לזה.
ציון פיניאן: יש מתן סיוע הומניטארי לעובדים זרים.
שי חרמש: מצאת צדיק אחד.
שי חרמש: אני אגיד לך למה זה מתעכב.
שי חרמש: יש כאן – וספרתי – 48 מוסדות דת.
שי חרמש: זה אני אומר לפרוטוקול.
משה גפני: שאל את זה חיים אורון בשעתו והוא קיבל תשובה.
שי חרמש: אי אפשר להגיד ששני בתי כנסת באותה שכונה יגישו את אותה בקשה.
שי חרמש: צריך להגיש 47 בקשות וזה גורם לעיכוב.
שי חרמש: אפשר לרכז מאמצים.
יהודה מונסונגו: אני מביא היום 117 מוסדות.
שי חרמש: אני לא נגד זה אבל באיזשהו מקום זה נראה כמו הטרדת המערכת.
שי חרמש: אפשר להתארגן יחד ולקבל את סעיף 46 לארבעה בתי כנסת ביחד.
ציון פיניאן: יש סיוע לנשים הסובלות מדיכאון.
משה גפני: אני אחזור על מה שאמרתי אז, כשג'ומס העלה את העניין הזה או נדמה לי אפילו בייגה שוחט.
משה גפני: כל מה שמאושר בסעיף 46 זאת תעודת עניות ולא תעודת כבוד ואני אגיד לכם מדוע.
משה גפני: יש כאלה שנמצאים בתקציב המדינה והם לא מקבלים סעיף 46 כי הם לא נזקקים לתרומות.
משה גפני: מי נמצא בסעיף 46?
משה גפני: אלה שלא נמצאים בתקציב המדינה, אבל אני מבקש לא לומר בקול שום דבר.
משה גפני: תעבירי אליו.
משה גפני: אל תגידו מילה.
משה גפני: מה שלא נמצא בתקציב המדינה, יש כמה כאלה, הולך על המסלול של סעיף 46 וגם רק חלקם הקטן ולא חלקם הגדול.
משה גפני: זה שמוסדות דת נמצאים כאן יותר ממוסדות אחרים, זאת לא תעודת כבוד.
משה גפני: זה מסלול שבו המדינה לא נמצאת.
משה גפני: המדינה לא בונה בתי כנסת.
זהבה גלאון: אז זה צריך לעבור דרך כאן?
זהבה גלאון: אתה היום דואג לכך שזה ייכנס לתקציב המדינה?
משה גפני: איפה העיתונאים?
זהבה גלאון: סליחה, למה אתה יושב ראש ועדת הכספים?
משה גפני: אני לא יודע למה אני יושב ראש ועדת הכספים.
משה גפני: מונסונגו, מה אתה אומר?
ציון פיניאן: יש גם עמותה לשיח הציבורי.
אחמד טיבי: אדוני, אני רוצה לשבח את הרב-גוניות של הרשימה.
אחמד טיבי: מדובר ברשימה מאוד מאוזנת, גם מבחינתי.
אחמד טיבי: שים לב כמה עמותות ערביות יש כאן.
זהבה גלאון: שאלה יותר רצינית.
זהבה גלאון: כשזה מגיע לוועדה, אנחנו נצביע על הכול ביחד והבעיה היא איך כל מיני עמותות נעצרות שם לצורך העניין ומגיעות כאלה שאתה חושב שהן צריכות להיות בתקציב המדינה.
זהבה גלאון: מה השיקולים שם לפני שזה מגיע לכאן?
משה גפני: אני רוצה שתדעי שהשאלה הזאת שלך היא שאלה נצחית.
משה גפני: הוא יגיד לך, ואני חושב שעוד לפניו, שהשאלות האלה נשאלו.
משה גפני: בהתחלה, כשהתחלתי לבדוק את הדברים האלה, התעצבנתי כי למה מביאים את זה ואנשים פנו אלי ושאלו למה לא מביאים את ההוא ואמרו שבטח יש שם שיקולים פוליטיים.
משה גפני: לי יש פה גדול.
משה גפני: שיקולים פוליטיים.
משה גפני: אני אז צעקתי ואמרתי שאת ההוא מביאים ואת זה לא מביאים.
רונית תירוש: יש כאן עמותת נשים למען אחריות על בריאותן.
משה גפני: אני חשבתי גם כן כך, כמו שאת אומרת עכשיו.
משה גפני: לא שאת יודעת, אבל אנשים פנו אלי.
משה גפני: ברבות השנים התחלתי לראות שזה ממש לא נכון.
משה גפני: זאת אומרת, זה נכון שעד שמגיע הטיפול, מכיוון שלפני שנה היה מצב שהוא נשאר לבד עם עוד איזה חצי מזכירה, ואז עשינו כאן צעקות כולנו כי לא יכול להיות דבר כזה.
משה גפני: בגלל שהם מקבלים ברשות המסים תוספות של כוח אדם כל הזמן כשצריך לגבות כסף מאנשים, אבל זה סעיף שנותן הטבה למגזר השלישי וכאן הם לא שמים כוח אדם כי זה לא מעלה את ההכנסות של רשות המסים.
משה גפני: באמת הם קיבלו את זה והוסיפו כוח אדם.
משה גפני: אין שם שיקולים כאלה.
משה גפני: זה הולך באמת באופן מקצועי.
משה גפני: אני יכול להגיד שבשנה האחרונה לא נתקלנו בבעיה הזאת.
משה גפני: לפעמים זה לוקח יותר מדיי הרבה זמן.
משה גפני: בין יתר הדברים זאת גם הפרוצדורה.
יהודה מונסונגו: אני רוצה להבהיר.
יהודה מונסונגו: זה גם עניין סוציולוגי.
יהודה מונסונגו: זאת אומרת, אנחנו חברה סקטוריאלית, יש סקטורים שאולי נעזרו פחות במוסדות המדינה מבחינה היסטורית ולכן הם פונים למסלול הזה כי זה מסלול דרכו אפשר לקבל תמיכה מהמדינה.
יהודה מונסונגו: צריך להבין שמגזר שלישי הוא מאוד חשוב.
יהודה מונסונגו: הוא מאוד חשוב כי הוא יודע לתת מענה היכן שהמדינה לא יודעת לתת מענה, הוא יותר מהיר מהמדינה, הוא יודע לתת צרכים מיידיים לבעיות של חברה, של סעד וכדומה.
יהודה מונסונגו: דבר מאוד חשוב נוסף וצריך לדעת אותו והוא שהמגזר השלישי הוא גם חשוב מאוד לדמוקרטיה.
יהודה מונסונגו: יש גופים קלאסיים של המגזר השלישי שהם גופי סינגור למיניהם והם יודעים לתת את הפייט.
יהודה מונסונגו: אתם רואים אותם כאן גם בכנסת, אתם רואים את העמותות שבאות ומתמודדות ודורשות ועומדות על שלהן.
יהודה מונסונגו: כפי שאומרים, כוח בולם כוח.
יהודה מונסונגו: הנושא הוא נושא חשוב ואת זה צריך להבין.
יהודה מונסונגו: לגבי הטיפול.
יהודה מונסונגו: שוב, אם באות אלינו יותר עמותות מהנגזרת הדתית, אני לא יכול להגיד להן לא.
יהודה מונסונגו: אני מטפל באופן ענייני.
זהבה גלאון: יש לי שאלה.
זהבה גלאון: אתם מגישים עכשיו לוועדה 117 בקשות.
זהבה גלאון: כמה בקשות אלה מתוך אלה שהוגשו לכם?
יהודה מונסונגו: יש לנו כל הזמן בקשות שמגיעות אלינו.
יהודה מונסונגו: יש לנו כרגע כמובן עוד תיקים בטיפול, בהליכי טיפול.
יהודה מונסונגו: צוואר התיקים קטן באופן דרמאטי.
זהבה גלאון: כמה אתם דוחים?
יהודה מונסונגו: אנחנו דוחים, בהערכה גסה, משהו כמו חמישה אחוזים.
יהודה מונסונגו: אלה דחיות סופיות, אבל יש מצבים שאנחנו דורשים לתקן כדי לא לדחות.
יהודה מונסונגו: אנחנו מבקשים שייעשו שינויים כאלה ואחרים כדי להתאים אותם לדרישת החוק.
יהודה מונסונגו: זאת אומרת, אנחנו לא ממהרים לומר לא, אבל כל מקרה לגופו.
יהודה מונסונגו: לגבי השאלה שעלתה כאן, לגבי העודף.
יהודה מונסונגו: צריך להבין שיש כוח משפטי לוועדה הזאת.
יהודה מונסונגו: הרי החוק אומר שהשר יקבע איזה מוסד והוועדה תאשר.
יהודה מונסונגו: זאת אומרת, יש לכם זכות של וטו לומר שאתם הייתם רוצים שיעברו כאן בוועדה רק עמותות מגודל מסוים או עם פרמטרים מסוימים.
יהודה מונסונגו: יש לכם את הכוח המשפטי הזה.
משה גפני: אנחנו יכולים להגיד כל דבר.
יהודה מונסונגו: נכון.
יהודה מונסונגו: אנחנו נוהגים במדיניות ליבראלית מאוד.
יהודה מונסונגו: אנחנו נוטים לתת 46 לגופים אפילו קטנים מאוד.
משה גפני: אלא אם כן יש בעיות חוקיות.
יהודה מונסונגו: יש עניין של ביצה ותרנגולת.
יהודה מונסונגו: אם אתה נותן לו מהרגע הראשון 46, אתה עוזר לו, ואם אתה אומר לו שיחכה עוד קצת, אתה אולי לא עוזר לו.
יהודה מונסונגו: מצד שני, אנחנו כן רואים תופעה של עודף אבל זאת החלטה שלכם, או לחילופין של שר האוצר.
יהודה מונסונגו: יכול להיות ששר האוצר יכול לומר שהוא רוצה לקבוע רף מינימום.
ציון פיניאן: הפטור הוא לשלוש שנים?
יהודה מונסונגו: מהרגע הראשון הוא שוטף לשנתיים ואחרי כן בשלב החידוש זה יכול להיות עד שלוש שנים.
יהודה מונסונגו: יש מצבים שמחדשים גם לפחות.
משה גפני: אתה לא צריך את הוועדה.
משה גפני: יש כאן כמה עמותות – אני שואל את למקין – עם אישור ניהול תקין רק ל-2010.
בנימין למקין: כרגע, כל מי שנמצא ברשימה, יש לו אישור ל-2011.
משה גפני: יש כאן את בית הכנסת בגבעת שמואל שיש לו על 2010.
משה גפני: יש כאן את המרכז הישראלי להעצמת האזרח עם אישור רק ל-2010.
משה גפני: כך כתוב.
בנימין למקין: במחשב בדקה האחרונה המפקח בודק ורואה שזה 2011 והוא מכניס את זה.
בנימין למקין: זה 2011.
שגית אפיק: מה שכתוב אישור זמני.
משה גפני: העצמת האזרח זה כאן.
משה גפני: אורי לוברני.
משה גפני: כאן כתוב שהאישור על ניהול תקין הוא ל-2010.
שגית אפיק: עמותת עיגול לטובה עם אישור זמני.
שגית אפיק: מה זה אישור זמני?
בנימין למקין: זה בסדר.
בנימין למקין: זה אישור ניהול תקין אבל הוא זמני כי זאת עמותה חדשה.
שגית אפיק: זה ל-2011.
משה גפני: אלה שכתובים 2010, זה ל-2011.
משה גפני: אתה יכול לומר מילה לגבי איך מתגברים על הפרוצדורה הזאת?
יהודה מונסונגו: אני חושב שזה עניין טכני.
יהודה מונסונגו: להסדיר את העניין מול הלשכות וזה גם עניין של מודעות.
יהודה מונסונגו: אולי כדאי שאתה תדבר עם השר כי בסך הכול צריך להבין מה קרה כאן.
יהודה מונסונגו: נכון, יש כאן שלושה פרוטוקולים – פרוטוקול של מרץ ובאמת כנראה היה איזה פלונטר אתו.
יהודה מונסונגו: הפרוטוקול שהגיע בסוף אפריל, נחתם ורק בגלל פסח הוא התעכב.
יהודה מונסונגו: הפרוטוקול השלישי, של מאי, הוא רק מלפני שבוע-שבוע וחצי.
יהודה מונסונגו: לגבי הפרוטוקול של מרץ, זה נכון.
יהודה מונסונגו: בעצם מה-13 במרץ, רק עכשיו הוא מגיע.
משה גפני: עוד נדבר.
משה גפני: נראה מה עושים עם זה.
יהודה מונסונגו: יכול להיות שבכל לשכה צריכה להיות מזכירה.
משה גפני: יש דברים שאפשר להתגבר עליהם.
משה גפני: הפרוצדורה הארוכה הזאת, היא נובעת בעצם מדבר טכני.
משה גפני: אנחנו לא מתגברים על פרוצדורה.
משה גפני: זאת אומרת, אנחנו לא רוצים להתגבר על פרוצדורה שהיא מהותית אבל פרוצדורה טכנית, אני בסוף עומד בחזית כאילו אני מעכב את זה.
משה גפני: תאמר מה אתה מבקש שנאשר.
משה גפני: את המספרים.
יהודה מונסונגו: אני מבקש שתאשרו כאן מספר רשימות.
יהודה מונסונגו: רשימה מספר 07946311 שמונה 35 מוסדות לעניין סעיף 46.
אחמד טיבי: גפני, אם אתה לא מעביר את הכול, אני מפיל את הרשימה.
יהודה מונסונגו: רשימה מספר 08002511 מונה 41 מוסדות לעניין סעיף 46.
יהודה מונסונגו: רשימה מספר 08002611 מונה מוסד אחד לעניין סעיף 61 לחוק מיסוי מקרקעין.
יהודה מונסונגו: רשימה מספר 08026911 מונה שלושים מוסדות לעניין סעיף 46.
יהודה מונסונגו: אלה הרשימות.
משה גפני: אנחנו מצביעים על אישור הבקשות לפי סעיף 46 ולפי סעיף 61 על פי מספרי הבקשות כפי שהציג מר מונסונגו.
משה גפני: ה צ ב ע ה הרשימות אושרו פה אחד הרשימות אושרו.
משה גפני: ציון, אני מודה לך על ניהול הישיבות עד עתה.
משה גפני: פנייה מספר 120 –
עופר אוברלנדר: הפנייה נועדה לתקצוב עשר משרות מיועדות לבני מיעוטים ויוצאי אתיופיה במשרד המשפטים.
עופר אוברלנדר: זה לפי החלטות הממשלה הרלוונטיות, מספר 2579 מה-11 בנובמבר 2007 והחלטה מספר 4036.
משה גפני: בכמה משרות מדובר?
עופר אוברלנדר: בעשר משרות לבני מיעוטים.
משה גפני: כמה חרדים נכנסים למשרד המשפטים?
עופר אוברלנדר: הם כבר שם.
עופר אוברלנדר: הם כמו כלל העובדים.
משה גפני: כמה עובדים חרדים יש במשרד המשפטים?
עופר אוברלנדר: אני אשמח לבדוק לך את זה.
משה גפני: אתה יודע איך לבדוק דבר כזה?
עופר אוברלנדר: אני יכול לפנות.
משה גפני: גיא רוטקוף נקרא חרדי?
עופר אוברלנדר: לא נראה לי.
עופר אוברלנדר: תלוי לפי ההגדרה.
עופר אוברלנדר: לפי ההגדרה הלמ"סית, הוא לא.
משה גפני: מוכרחים להגיע להגדרה מה זה חרדי.
משה גפני: צריך לדעת בדיוק את מי שסופרים.
עופר אוברלנדר: הלמ"ס אומר.
משה גפני: צריך לדעת למי גורמים נזק.
משה גפני: שזה יהיה מנוקד.
משה גפני: ה צ ב ע ה פנייה מספר 120 – אושרה פה אחד פנייה מספר 129 – משרד החינוך.
עופר אוברלנדר: הפנייה נועדה לתקצב שש משרות מיועדות לבני מיעוטים ומשרה אחת מיועדת ליוצא אתיופיה, לפי אותן החלטות ממשלה.
זהבה גלאון: בבקשה של משרד החינוך יש פירוט וכתוב כאן חינוך התיישבותי.
זהבה גלאון: אפשר להסביר איך בני המיעוטים והמועמד האתיופי יוכלו לעשות זאת?
עופר אוברלנדר: בני מיעוטים יכולים לעסוק גם בתפקיד מקצועי כמו חשב שכר או משהו כזה ואין עם זה שום בעיה.
זהבה גלאון: לשם מייעדים את בני המיעוטים?
עופר אוברלנדר: זאת החלטה של המשרד בתיאום עם נציבות שירות המדינה.
משה גפני: מתי התקבלה החלטת הממשלה?
עופר אוברלנדר: היו מספר החלטות.
משה גפני: האחרונה שבהן.
עופר אוברלנדר: האחרונה שנוגעת לבני מיעוטים, ב-25 בינואר 2009.
משה גפני: אני חשבתי שבמשרד האוצר קיבלתם רוח של נבואה, כי בפנייה שלכם כתוב שזאת החלטה מיום 11 בנובמבר 2011.
עופר אוברלנדר: אני מתנצל.
עופר אוברלנדר: זאת טעות סופר.
משה גפני: לא צריך להתנצל, אבל תכינו את הפנייה בסדר.
משה גפני: זאת טעות, נכון?
עופר אוברלנדר: זאת טעות.
עופר אוברלנדר: יש החלטה אחרת, 2579 מה-11 בנובמבר 2007.
משה גפני: איך הגעתם ל-2011?
עופר אוברלנדר: היה בלבול.
זהבה גלאון: התשובה שקיבלתי הצחיקה אותי.
זהבה גלאון: אני לא יודעת מה לענות על כך.
זהבה גלאון: נראה לך הגיוני שבדיוק מצאו בחינוך ההתיישבותי להכניס בן מיעוטים?
עופר אוברלנדר: עניתי לחברת הכנסת גלאון שקודם כל ההחלטה היא של נציבות שירות המדינה שאחראית על ניהול כוח האדם בשירות המדינה יחד עם היחידה, שהיא מינהל החינוך ההתיישבותי, ולכאורה אין בעיה, וזה גם מה שקורה, שהאיש יעסוק בתפקיד מינהלי וכולי.
משה גפני: אולי לחינוך ההתיישבותי שולחים יוצאי אתיופיה.
זהבה גלאון: בטוח.
זהבה גלאון: זה לא ראוי להבהרה יותר רצינית?
משה גפני: ראוי להבהרה.
יצחק וקנין: את רוצה לעכב את זה?
יצחק וקנין: דווקא את רוצה לעכב את זה?
משה גפני: לא, אל תעכבי את זה.
משה גפני: תבקשי הבהרה אבל אל תעכבי את זה.
זהבה גלאון: תסביר לי את הפרוצדורה.
משה גפני: אנחנו נאשר את הפנייה הזאת אבל אני מבקש שתבדוק באופן יסודי מכיוון שהשאלה של חברת הכנסת גלאון היא שאלה במקומה.
משה גפני: השאלה היא איך מכניסים בן מיעוטים לחינוך ההתיישבותי.
זהבה גלאון: ההבהרה מגיעה לוועדה?
משה גפני: הם מעבירים אלינו.
טמיר כהן: כשהם עונים, זה מגיע.
זהבה גלאון: יש אופציה שהם לא עונים?
משה גפני: יש אופציה.
טמיר כהן: היו מקרים.
משה גפני: לכן צריך לעקוב אחרי זה ואז אין אופציה.
זהבה גלאון: אני בטוחה שמנהל הוועדה יעקוב אחרי זה.
משה גפני: אתה תוכל עוד היום לתת תשובה?
עופר אוברלנדר: אעשה את מירב המאמצים.
משה גפני: ה צ ב ע ה פנייה מספר 129 – אושרה פה אחד פנייה מספר 134 – משרד המדע, התרבות והספורט
עופר אוברלנדר: הפנייה נועדה לתקצוב משרה המיועד ליוצאי אתיופיה במשרד המדע, התרבות והספורט וארבע משרות סטודנטים מיועדות לבני מיעוטים, גם כן במשרד המדע, התרבות והספורט.
עופר אוברלנדר: זה לפי אותן החלטות ממשלה.
משה גפני: מה יעשו ארבע הסטודנטים האלה?
צחי דוד: אני רפרנט של תרבות.
צחי דוד: הם מיועדים למקומות שונים במשרד.
צחי דוד: אחד לתחום הפיקוח בספורט, אחד לרכז פניות תרבות, עוד אחד לתחום המטה.
משה גפני: מה תחום המטה?
צחי דוד: חשבות או הלשכה המשפטית.
צחי דוד: נדמה לי חשבות.
משה גפני: ה צ ב ע ה פנייה מספר 134 – אושרה פה אחד פנייה מספר 135 – משרד החקלאות מי נמצא כאן ממשרד החקלאות?
משה גפני: מה עם מכון וולקני?
עופר אוברלנדר: לדעתי הם קיבלו בשנה שעברה.
משה גפני: היו 700 עובדים ושאלתי כמה חרדים.
משה גפני: עד היום לא קיבלתי תשובה.
משה גפני: מסתבר שאין אף חרדי במכון וולקני אף על פי שהחרדים מתאימים לשם ויש אנשים שיכולים לעבוד שם.
עופר אוברלנדר: בשמחה.
משה גפני: מה בשמחה?
משה גפני: אני לא יודע מי שמח.
משה גפני: אני עצוב.
עופר אוברלנדר: בכל מקרה, הפנייה נועדה לתקצב שבע משרות מיועדות לבני מיעוטים במשרד החקלאות לפי אותן החלטות ממשלה.
משה גפני: אני מצטרף למה שאתם צריכים להבהיר לחברת הכנסת זהבה גלאון.
משה גפני: נאשר את הפנייה הזאת אבל אני מבקש תשובה לגבי מכון וולקני.
משה גפני: היה סיכום גם עם השר שבתוך 700 העובדים ייכנסו כמה עובדים חרדים שמתאימים כמובן, שיש להם תארים ויש להם את כל מה שנדרש לעניין הזה, והם חוקרים בנושא של החקלאות.
עופר אוברלנדר: בין מי למי היה הסיכום?
עופר אוברלנדר: כדי שאני אדע עם מי לדבר.
משה גפני: היה כאן בוועדה ואני דיברתי עם השר לשעבר, עם השר שמחון, שר החקלאות לשעבר.
משה גפני: היה כאן המנכ"ל.
משה גפני: היה יוסי ישי והם אמרו שהם ייתנו תשובה.
משה גפני: אני רוצה תשובה על מכון וולקני.
משה גפני: ה צ ב ע ה פנייה מספר 135 – אושרה פה אחד פנייה מספר 140 – בית הנשיא
צחי דוד: הפנייה היא פנייה של מינהל הדיור הממשלתי.
צחי דוד: בית הנשיא קיבל תקציב לשיפוץ והוא מעביר אותו למינהל הדיור הממשלתי לצורך ביצוע העבודות בפועל.
צחי דוד: וכן תקצוב מינהל הדיור הממשלתי ב-2.8 מיליון שקלים להסדרת תביעות בתחום זה.
משה גפני: מה זה פסקי הדין?
צחי דוד: זה הסדרת תביעות בתחום הבינוי מול קבלנים שעבדו עבור מינהל הדיור הממשלתי.
משה גפני: זה היה בשבוע שעבר וביקשנו את ההסבר.
משה גפני: יש דוגמה של פסק דין?
אורטל גבריאלי: פסק דין שור, מהנדסים ויועצים בע"מ.
אורטל גבריאלי: מדובר בתביעה שהוגשה על ידי מתכנן מערכות מיזוג אוויר נגד מדינת ישראל בגין שירותים שנתן עבור מרכז האנרגיה בקריית בן גוריון.
אורטל גבריאלי: הייתה מחלוקת בין הצדדים לגבי שכר הטרחה של החברה.
אורטל גבריאלי: הוגשה תביעה כאמור נגד מדינת ישראל.
אורטל גבריאלי: במסגרת פסק הדין שניתן בבית המשפט המחוזי בירושלים אנו נדרשים לשלם 1.6 מיליון שקלים.
אורטל גבריאלי: זאת דוגמה לפסק דין.
משה גפני: ה צ ב ע ה פנייה מספר 140 – אושרה פה אחד פנייה מספר 146 -
עופר אוברלנדר: הפנייה נועדה לתקצוב משרה המיועדת לבן מיעוטים במשרד התיירות לפי החלטות הממשלה כפי שציינתי קודם לכן.
עופר מרגלית: אני רפרנט תיירות.
עופר מרגלית: יש אגף תיירות כפרית במשרד התיירות והוא תומך בכל הפרויקטים במגזר הערבי, במגזר הדרוזי והצ'רקסי בהתאם להחלטות הממשלה.
משה גפני: ה צ ב ע ה פנייה מספר 146 – אושרה פה אחד דווקא ממשלה טובה.
משה גפני: היא נותנת משרות לבני המיעוטים והחרדים הולכים אתה ממילא.
זהבה גלאון: זה לעג לרש.
משה גפני: פנייה מספר 147 - בן מיעוטים במשרד התקשורת.
משה גפני: מה הוא יעשה?
יצחק וקנין: הוא זה שמתכוון לפרק את המשרד.
יצחק וקנין: היום צריכים לבטל את המשרד והוא כנראה יעשה את זה.
משה גפני: מה שאומר חבר הכנסת וקנין זה נכון?
עופר אוברלנדר: אני לא חושב.
עופר אוברלנדר: הוא מגיע לעסוק בתקציב המינהלה.
עופר אוברלנדר: אני לא סגור אם זה בלשכה המשפטית או באגף כלכלה, אבל במינהלה של המשרד.
משה גפני: כשאנחנו מאשרים את זה, יש כבר בן אדם?
עופר אוברלנדר: הנציבות מקצה את המשרות בתיאום עם המשרד.
משה גפני: ואיך הוא מתקבל לעבודה?
עופר מרגלית: הוא ניגש למכרז.
משה גפני: זה על פי החוק של העדפה מתקנת או שזאת החלטת ממשלה נפרדת?
עופר אוברלנדר: בחוק שירות המדינה (מינויים), סעיף 15(א) יש תת סעיף שמדבר על ייצוג הולם.
עופר אוברלנדר: הוא מדבר על מגזרים מסוימים.
משה גפני: זה מסתמך על החוק של העדפה מתקנת.
עופר אוברלנדר: כן, אתה יכול להציג את זה כך.
משה גפני: מה זה אני יכול?
משה גפני: הרי אי אפשר להחליט אם אין חקיקה.
עופר אוברלנדר: זה כן, לפי החוק שמהווה בסיס להחלטת ממשלה.
משה גפני: למה זה עכשיו מגיע הכול באופן מרוכז?
משה גפני: הייתה החלטה לאחרונה?
זהבה גלאון: היה יום הנכבה.
משה גפני: זה קשור לנכבה?
עופר אוברלנדר: לא.
עופר אוברלנדר: החלטנו להביא את זה בצורה מסודרת במקובץ.
משה גפני: ה צ ב ע ה פנייה מספר 147 – אושרה פה אחד פנייה מספר 148 – משרד התחבורה שש משרות במשרד התחבורה.
עופר אוברלנדר: שש משרות במשרד התחבורה.
יצחק וקנין: זה טוב לפריימריס של הליכוד.
ציון פיניאן: גם כאן מדובר בבני מיעוטים?
עופר אוברלנדר: כן.
ציון פיניאן: אז זה לא פריימריס.
זהבה גלאון: דרוזים.
ציון פיניאן: זה לא פריימריס.
משה גפני: מה זה שש המשרות?
עופר אוברלנדר: שש משרות לבני מיעוטים.
משה גפני: השירות המטאורולוגי.
עופר אוברלנדר: בעיקר לשירות המטאורולוגי.
משה גפני: מה הוא יעשה שם?
זהבה גלאון: תחזית.
עופר אוברלנדר: הוא יעבוד כמו כל עובדי המשרד בשירות המטאורולוגי.
משה גפני: כמה עובדים יש בשירות המטאורולוגי?
ציון פיניאן: זה לא שייך למשרד החקלאות?
משה גפני: לתחבורה.
עופר אוברלנדר: לא, זה מתוקצב תחת הסעיף הזה.
עופר אוברלנדר: זה נמצא תחת סעיף 40 ולכן זה שם.
משה גפני: אתה יודע כמה עובדים יש בשירות המטאורולוגי?
עופר אוברלנדר: אני לא סגור על המספר.
עופר אוברלנדר: אני יכול לבדוק.
זהבה גלאון: אם אומרים כמה עשרות, זה מידע אישי.
משה גפני: כמה עשרות?
משה גפני: אז למה משרד החקלאות משרה אחת ולמה כאן שש משרות?
משה גפני: איך זה נקבע?
משה גפני: בני המיעוטים יודעים יותר במזג האוויר?
עופר אוברלנדר: יש החלטות ממשלה והחלטות הממשלה שמדברות על בני מיעוטים, מקצות חלק מהמשרות לפי מצ'ינג של המשרד.
עופר אוברלנדר: זאת אומרת, המשרד מקצה בן מיעוטים ולכן הוא זכאי לקבל משרה נוספת, וחלק נוסף של המשרות מוקצות לא בצורה של מצ'ינג, בתיאום לפי הצרכים של המשרד ולפי מקומות בהם יש ייצוג נמוך של בן מיעוטים כאשר היעד הוא להגיע לעשרה אחוזים בני מיעוטים בשנת 2012.
עופר אוברלנדר: כל מה שיש לכם כאן, זה בנוסף לכל יתר הצעדים שנעשים בתחום במשרדי הממשלה, משרות חדשות וכולי, להגברת השוויון.
משה גפני: ה צ ב ע ה פנייה מספר 148 – אושרה פה אחד פנייה מספר 158 - 22 משרות לבני המיעוטים וארבע משרות ליוצאי אתיופיה ברשות המסים.
עופר אוברלנדר: הפנייה נועדה לתקצוב 22 משרות בני מיעוטים וארבע משרות מיועדות ליוצאי אתיופיה ברשות המסים.
עופר אוברלנדר: גם כאן רשות המסים היא מקום מאוד מאוד גדול וזה הולך לכל מיני מקומות בה.
ציון פיניאן: אני מבין שזה בהתאם לחוק שלנו של ייצוג הולם לבני העדה האתיופית.
משה גפני: העדה האתיופית.
משה גפני: לא המיעוטים.
משה גפני: ה צ ב ע ה פנייה מספר 158 – אושרה פה אחד פנייה מספר 166 -
ציון פיניאן: אפשר להציע הצעה לנושא של המים?
משה גפני: אנחנו נעכב.
משה גפני: את רשות המים אנחנו נעכב.
ציון פיניאן: יש עכשיו כתבת תחקיר של רפי גינת בכל נושא המים, כתבה שמכה גלים בכל מדינת ישראל בנושא הזה.
ציון פיניאן: ביום ראשון שעבר היה החלק הראשון וביום שני יהיה החלק השני שלה.
ציון פיניאן: כל נושא של צריכת המים לבתים המשותפים ולבתים במדינת ישראל.
ציון פיניאן: אני מציע לזמן אותו לכאן כדי שיציג את הסרט בפני ועדת הכספים.
זהבה גלאון: אני מקבלת חשבון מים, יש לי הוראת קבע ואני לא מסתכלת מה יורד לי.
זהבה גלאון: יש לנו שכן אחד שהוא ראש הוועד והוא בא אלי הביתה ואמר לי: את חברת כנסת, מה את אומרת על המים?
זהבה גלאון: את לא רואה איזה חשבון קיבלנו?
זהבה גלאון: לא נעים לי להגיד לו שאפילו לא הסתכלתי על החשבון.
זהבה גלאון: צלצלתי אליהם ומסתבר שהם עשו לנו איזו גבייה מטורפת, לכל אחד מהשכנים.
ציון פיניאן: תושב ישראל שחי בקנדה משלם מים והבית שלו עומד ריק.
ירח טוקר: הם עשו צילום והראו איך השעונים עובדים.
ירח טוקר: הם הוציאו את כל האנשים מהבניין, הבניין ריק מאנשים, אבל השעונים עובדים.
ירח טוקר: זאת צריכה משותפת וזה משהו מטורף לגמרי.
ציון פיניאן: כדאי להביא אותו לכאן.
ציון פיניאן: להזמין את תאגידי המים וגם את הרשויות.
משה גפני: פנייה מספר 166 – אין רפרנט.
משה גפני: פנייה מספר 144 -
צחי דוד: בהמשך להחלטות שעברו כאן
צחי דוד: לגבי בני מיעוטים, ההחלטה הזאת נועדה לתקצוב שלוש משרות במשרד השיכון ובהם שני מהנדסים ו אחד.
משה גפני: ה צ ב ע ה פנייה מספר 144 – אושרה פה אחד פנייה מספר 145 - בשבוע הבא.
משה גפני: פנייה מספר 149 – בני מיעוטים במרכז למיפוי ישראל.
עופר אוברלנדר: הפנייה נועדה לתקצוב משרות בני מיעוטים במרכז למיפוי ישראל.
עופר אוברלנדר: כל בני המיעוטים שיעבדו במרכז.
משה גפני: שני תקנים.
משה גפני: ה צ ב ע ה פנייה מספר 149 – אושרה פה אחד פניות מספר 167 ו-168 -
עופר אוברלנדר: הפנייה נועדה לתקצוב שלושים מיליון שקלים במשרד השיכון.
משה גפני: אני מאוד מבקש לא להביא פניות באותו יום.
עופר אוברלנדר: הפנייה נועדה לתקצוב שלושים מיליון שקלים לחיזוק בתי דיור ציבורי בפריפריה מפני רעידות אדמה.
עופר אוברלנדר: מדובר בחלק מסיכום משולש בין משרד נגב וגליל, משרד האוצר ומשרד השיכון לפיילוט בגובה של תשעים מיליון שקלים.
עופר אוברלנדר: שלושים מיליון השקלים הראשונים יוצאים השנה.
משה גפני: ה צ ב ע ה פניות מספר 167 ו-168 – אושרו פה אחד פנייה מספר 169 -
חן לב: הפנייה נועדה לתקצב שלושה מיליון ו-481 אלף שקלים לפרויקט להבה במשרד האוצר.
משה גפני: מה זה פרויקט להבה?
חן לב: ראשי תיבות של פרויקט לצמצום הפער הדיגיטאלי בחברה הישראלית.
משה גפני: זה לא מרכבה.
חן לב: לא, חלילה.
זהבה גלאון: למה זה בא ממימון תוכניות הבראה של גופים במשבר?
זהבה גלאון: למה אי אפשר לקחת את זה מהרזרבה?
זהבה גלאון: מה ההיגיון לעשות את צמצום הפער הדיגיטאלי מגופים במשבר?
חן לב: למיטב ידיעתי, נמצא שם סכום גדול למדי של כסף.
חן לב: אנחנו צופים שלא כולו ינוצל השנה וזה משיקולים תפעוליים.
זהבה גלאון: מקובל עליך?
משה גפני: לא מקובל עלי.
משה גפני: זאת תשובה נכונה ואת תמצאי בהמשך בורות כבדים של כסף שנכנס לתוך התקציב ומראש יודעים שהוא לא ינוצל.
משה גפני: כשהאוצר צריך כסף, הוא סוחב משם.
משה גפני: את תגיעי לשני מיליארד שקלים במשרד השיכון.
משה גפני: השנה יישארו שני מיליארד ואולי בשנה הבאה, בעקבות ההסכם עם אטיאס, יכול להיות שבשנה הבאה לא יחזירו שני מיליארד שקלים אלא יחזירו מיליארד ו-999 אלף שקלים.
משה גפני: ה צ ב ע ה פנייה מספר 169 – אושרה פה אחד
עופר אוברלנדר: אפשר לחזור בבקשה לפנייה מספר 145?
עופר אוברלנדר: משרד התעשייה.
משה גפני: פניות מספר 170 ו-171 – משרד התיירות
עופר מרגלית: הפנייה נועדה לתקצוב 52.8 מיליון שקלים למשרד התיירות בחלוקה הבאה: 50 מיליון שקלים מתוכם זה הסיכום התקציבי שנחתם ביולי שרובו מופנה לתגבור תקציב השיווק של המשרד ביעדים המרכזיים וחלקו לתגבור תקציב המינהלה של המשרד.
עופר מרגלית: 2.5 מיליון שקלים זה להכשרת כוח אדם בתיירות בסיכום עם משרד התעשייה.
עופר מרגלית: 300 אלפי שקלים לחונכות עסקית וזה מועבר מנגב וגליל.
עופר מרגלית: 350 אלפי שקלים לתגבור הילולת ל"ג בעומר בקבר הרשב"י.
עופר מרגלית: אלה עבודות מיידיות במקום.
עופר מרגלית: יש שם תקציב הרבה יותר גדול מזה.
עופר מרגלית: זאת תוספת שנדרשת.
עופר מרגלית: זה תקציב שמועבר עכשיו כהשלמה על גבי התקציב שקיים שם.
משה גפני: יש כאן את המרכז לפיתוח המקומות הקדושים – מיליון ו-850 אלף שקלים.
עופר מרגלית: זה לא רלוונטי להילולת קבר הרשב"י.
עופר מרגלית: זאת תוספת שמגיעה למשרד.
עופר מרגלית: הילולת קבר הרשב"י, זאת תקנה ייעודית.
ציון פיניאן: מרכז לפיתוח המקומות הקדושים.
משה גפני: לא, הוא אמר משהו אחר.
עופר מרגלית: סליחה.
עופר מרגלית: הטעיתי אתכם.
עופר מרגלית: זה תחת התוכנית של המרכז לפיתוח המקומות הקדושים.
משה גפני: כתוב מיליון ו-850 אלף שקלים.
עופר מרגלית: כי יש שם מיליון וחצי למרכז לפיתוח המקומות הקדושים ו-350 אלף מתוך זה, זה תוספתי להילולה.
משה גפני: וזה מספיק?
משה גפני: אני הבנתי שחסר עוד.
ציון פיניאן: חסר.
ציון פיניאן: היום פנו אלי.
עופר מרגלית: זה בעקבות הפנייה שנעשתה.
עופר מרגלית: זה הכסף שמועבר בעקבות פנייה שקיבלנו.
משה גפני: אבל אומרים שזה לא מספיק.
עופר מרגלית: אני יודע שזאת הפנייה וזה מה שאושר.
משה גפני: חבר הכנסת פיניאן ואני מבקשים שתבדוק את זה כי ל"ג בעומר הוא ביום ראשון.
ציון פיניאן: חסר להם.
משה גפני: אם אפשר לבדוק היום או מחר, אבל עדיף היום, ולתת לנו תשובה כי אנחנו מקבלים פניות על כך שזה כסף שלא מספיק.
משה גפני: חסר שפתאום עכשיו יתברר שיש תקלות.
משה גפני: הייתה שנה אחת של תקלות וזה היה דבר שבייש את המדינה.
עופר מרגלית: בסדר גמור.
משה גפני: אם זה נכון שחסר עוד כסף, אתה תודיע לנו?
ציון פיניאן: ראש המועצה פנה אלי בנושא.
משה גפני: ה צ ב ע ה פניות מספר 170 ו-171 – אושרו פה אחד פנייה מספר 124 – שירות התעסוקה זה אמנם משרד התעשייה, אבל זה שירות התעסוקה.
משה גפני: שיפוץ ותפעול הלשכות בסך 3.700 מיליון שקלים.
יוסף פרחי: בסיס התקציב של שירות התעסוקה, השנה קבעו אותו מאוד נמוך, 130 מיליון שקלים, כאשר מודל הקיום שלנו הוא בסביבות ה-180-182 מיליון שקלים.
יוסף פרחי: ישבנו בשבוע שעבר אצל השר ועכשיו מתחילים לתת לנו השלמות כאשר אלה דברים שוטפים.
משה גפני: יש שיפוץ ותפעול 3.700 מיליון, ארנונה והוצאות אבטחה והוצאות תחזוקה.